‘ธ.เกียรตินาคินภัทร’ จับมือ ‘เอไอเอส’ มอบความพิเศษให้กับลูกค้าเอไอเอส
‘ธ.เกียรตินาคินภัทร’ จับมือ ‘เอไอเอส’ มอบความพิเศษให้กับลูกค้าเอไอเอส เมื่อเปิดบัญชี KKP SAVVY รับพอยต์และส่วนลดร้านค้าชั้นนำมากมาย
10 มิ.ย. 2565

ธนาคารเกียรตินาคินภัทร จำกัด (มหาชน) ร่วมกับ บริษัท แอดวานซ์ อินโฟร์ เซอร์วิส จำกัด (มหาชน) หรือ เอไอเอส มอบความพิเศษให้กับลูกค้าเอไอเอส เมื่อเปิดบัญชี KKP SAVVY บัญชีเงินฝากออมทรัพย์ออนไลน์ที่ให้ดอกเบี้ยสูงสุด 1.6% ต่อปี ผ่านแอปพลิเคชัน KKP MOBILE รับ AIS Point 150 คะแนน โดยลูกค้าสามารถใช้คะแนน AIS แลกรับสิทธิพิเศษมากมายตามไลฟ์สไตล์ส่วนตัวบนแอป myAIS นอกจากนี้ สำหรับลูกค้าที่สมัครเปิดบัญชี KKP SAVVY โดยยืนยันตัวตนที่จุดบริการเอไอเอส (เช่น AIS Shop, AIS Telewiz หรือ AIS Buddy ) ตามเงื่อนไขที่กำหนด ยังได้รับโค้ดส่วนลดออนไลน์จากร้านค้าชั้นนำเพิ่มอีกมูลค่า 100 บาท ตั้งแต่วันนี้ถึง 31 กรกฎาคม 2565นายฟิลิป เชียง ชอง แทน กรรมการผู้จัดการใหญ่ ธนาคารเกียรตินาคินภัทร จำกัด (มหาชน) กล่าวว่า "ธนาคารเกียรตินาคินภัทรมีความยินดีเป็นอย่างยิ่งที่ได้จับมือกับเอไอเอส หนึ่งในผู้นำการให้บริการดิจิทัลของไทย ในการมอบสิทธิพิเศษให้กับลูกค้าของเอไอเอสที่กำลังมองหาแหล่งเก็บเงินดอกเบี้ยสูง เพียงเปิดบัญชีเงินฝากออมทรัพย์ออนไลน์ KKP SAVVY ที่ให้ดอกเบี้ยสูงสุด 1.6% ต่อปี และให้วงเงินฝากสูงถึง 2 ล้านบาท ผ่านแอปพลิเคชัน KKP MOBILE นอกจากนี้ เพื่อตอบโจทย์ไลฟ์สไตล์คนในยุคปัจจุบันที่สนใจเรื่องการลงทุนมากขึ้น ธนาคารเกียรตินาคินภัทร ยังได้นำเสนอผลิตภัณฑ์การลงทุนและสินเชื่อหลากหลายพร้อมสิทธิพิเศษสำหรับลูกค้า AIS รวมถึงให้ความรู้ทางการเงินผ่านบทความบนแอป myAIS แบบครบวงจร ตั้งแต่การวางแผนการเงินและการลงทุน การออมเงิน ตลอดจนการลดหย่อนภาษี ไปจนถึงบทความไลฟ์สไตล์ที่คัดสรรมาแล้วอย่างดีเพื่อลูกค้าเอไอเอส”


ด้าน นายสุปรีชา ลิมปิกาญจนโกวิท ผู้จัดการทั่วไป ด้านการบริการดิจิทัล บมจ.แอดวานซ์ อินโฟร์ เซอร์วิส จำกัด (มหาชน) หรือ เอไอเอส กล่าวว่า “เรามีความยินดีอย่างยิ่งที่ได้ร่วมมือกับ ธนาคารเกียรตินาคินภัทร ในการมอบประสบการณ์เพื่อใช้บริการธุรกรรมทางการเงิน การลงทุนผ่านช่องทางดิจิทัลพร้อม สิทธิพิเศษที่ตอบโจทย์การใช้ชีวิตในยุคปัจจุบันให้แก่คนรุ่นใหม่ ทั้งจากเอไอเอส พอยท์ และโค้ดส่วนลดสินค้าบริการ ซึ่งเชื่อว่านอกจากจะมอบทางเลือกในการออมที่หลากหลายแล้ว ยังอำนวยความสะดวก และมอบความพิเศษให้แก่ลูกค้าเอไอเอส ที่มากยิ่งกว่าอีกด้วย ซึ่งลูกค้าเอไอเอสสามารถติดตามความรู้ด้านการเงิน พร้อมทั้งผลิตภัณฑ์ทางการเงินได้ผ่านแอป myAIS”


สำหรับผู้ที่สนใจสามารถคลิกอ่านรายละเอียด เงื่อนไข และโปรโมชั่นต่าง ๆ ของการเปิดและใช้งานบัญชีออมทรัพย์ KKP SAVVY ได้ที่ https://kkpbank.com/cO0kd*การเปิดบัญชีนี้อยู่ภายใต้โครงการ Regulatory Sandbox ของธนาคารแห่งประเทศไทย*AIS Point 150 คะแนน เทียบเท่าอัตราดอกเบี้ยเงินฝาก 0.50% ต่อปี*โค้ดส่วนลดออนไลน์ 100 บาท เทียบเท่าอัตราดอกเบี้ยเงินฝาก 2% ต่อปี